OpenLLM-France/wikimedia huggingface dataset:
# Albin Mazon

Albin Mazon (L'Argentièira (França), 24 d'octubre de 1828 - París, 29 de febrer de 1908), fou un periodista i historiador francès.

## Biografia

Com que el seu pare era metge, Albin Mazon va començar a estudiar medicina a París. Però l'any 1851, el doctor Victorin Mazon, republicà convençut, va haver d'exiliar-se amb la seva família a la regió de Savoia, aleshores pertanyents al Regne de Sardenya.
Llavors va abandonar els estudis de medicina i es va fer periodista, primer a Chambéry, després a Niça on va ser redactor de L'Avenir de Nice i de la qual va ser expulsat pel govern italià el 1861, i finalment a París, com a director del telègraf a l'agència Havas.
Quan es va jubilar el 1890, es va dedicar a la història del seu país natal, Vivarais, que esdevingué el departament de l'Ardèche, escrivint nombrosos llibres sobre Privas, Aubenas, Tournon, Laurac-en-Vivarais, Uzer, Largentière...
Però és més conegut sota el pseudònim de Doctor Francus, a través dels llibres de "Viatges..."
L'Académie Française li va concedir el Premi Thérouanne el 1905 per les seves Notes i documents sobre els hugonots de Vivarais.
Mort l'any 1908, és enterrat al cementiri de Privas. És el pare de l'hel·lenista Paul Mazon.
Els seus arxius constitueixen el fons Albin Mazon als arxius departamentals de l'Ardecha, sota el número 52J 1-265, 15 ml de documentació, des del 1184 fins al segle xx.

## Publicacions

* 1863 : Le vieux musicien;
* 1868 : Une esquisse d'anatomie politique;
* 1875 : Un roman à Vals;
* 1875 : Margueritte Chalis et la légende de Clotilde de Surville;
* 1877 : La vérité sur les commissions mixtes
* 1878 : Voyage aux pays volcaniques du Vivarais
* 1879 : Voyage autour de Valgorge
* 1882 : Voyage autour de Privas;
* 1884 : Voyage dans le midi de l'Ardèche;
* 1885 : Voyage à pied, à bateau, en voiture et à cheval le long de la rivière d'Ardèche;
* 1885 : Voyage au pays Helvien;
* 1886 : Voyage au Bourg-Saint-Andéol
* 1888 : Voyage autour de Crussol (lire en ligne) [archive]
* 1888 : Les muletiers du Vivarais et du Velay;
* 1889 : Essai historique sur le Vivarais pendant la guerre de cent ans (1337-1453);
* 1890 : Voyage humoristique, politique et philosophique au Mont Pilat;
* 1891 : Quelques notes sur l'origine des églises du Vivarais, de cartularis antics i altres documents. Volum 1.
* 1892 : Les muletiers du Vivarais, du Velay & du Gévaudan de cartularis antics i altres documents. Volum 1.
* 1893 : Quelques notes sur l'origine des églises du Vivarais, de cartularis antics i altres documents. Volum 2.
* 1894 : Voyage fantaisiste et sérieux à travers l'Ardèche et la Haute-Loire;
* 1894 : Chronique religieuse du vieil Aubenas;
* 1897 : Notice historique sur l'ancienne paroisse de Jaujac : Jaujac, La Souche, Prades, St-Cirgues-de-Prades;
* 1897 : Notice sur Vinezac;
* 1901 : Voyage autour d'Annonay;
* 1901 : Comment je suis arrivé à croire: confession d'un incroyant;
* 1902 : Voyage au pays des Boutières;
* 1903 : Famille Serret: encyclopédie de l'Ardèche;
* 1904 : Histoire de Largentière;
* 1905 : Voyage humoristique dans le Haut Vivarais.

## Referències

* ↑ https://docteur-francus.eu.org/
* ↑ https://1851.fr/hommes/mazon/
# Recepcionista

Recepcionista és la persona que atén els usuaris d'un edifici o lloc destinat a aquest fi; ha de proporcionar tot tipus d'informació i assistència; generalment ha sigut entrenada o coneix alguna de les ciències secretarials. La zona dedicada a la utilització d'aquesta professió es denomina Recepció. El recepcionista pot anar uniformat en alguns llocs, mentre que en altres pot vestir de forma casual. Segons la seva especialitat, les feines que pot arribar a realitzar varien significativament.

## Tasques pròpies de recepcionista

* Manipulació de programes de gestió: bases de dades, central telefònica, central de tv, etc
* Manipulació de Fax
* Atenció telefonica
* Canvi de divisa
* Traducció de documents a altres idiomes
* Control de cameres de televisió de circuit tancat
* Resolució de queixes
* Participar en cursets promocionats per l'organització o empresa
* Manipulació de radiotransmissors
* Control de claus
* Gestió de claus electròniques

## Recepcionista d'hotel

Els recepcionistes poden anar uniformats, parlen com a mínim un segon idioma, proporcionen tot tipus d'informació, des d'excursions, horaris de missa, farmàcies de guàrdia, contacte amb un metge d'urgència, fins a trucades a l'aeroport o altres hotels de la zona per a resoldre un conflicte. Alguns d'aquests conflictes consisteixen a allotjar a uns clients inesperats a l'habitació i categoria que havien abonat a la seva contractació a l'agència de viatges. Els recepcionistes són considerats dins de l'hostaleria com, la targeta de presentació de l'hotel.
Un recepcionista manipula bases de dades, imprimeix llistats i proporciona informació actualitzada cada dia o sota requeriment als caps de cada departament de l'hotel, cap de cuina, governanta, cap de bar i menjador. Al mateix temps gestionen reserves de clients i proporcionen al director de l'hotel informació comptable anomenada mà corrent.

## Vegeu també

* Secretària
# Jaciment arqueològic de la Masia

La Masia és un jaciment arqueològic al municipi de Sant Pere de Riudebitlles a la comarca de l'Alt Penedès, on s'ha trobat restes d'ocupacions paleolítiques, corresponents a un taller de sílex i romanes republicanes, corresponents a una explotació agrícola. És en terrenys de conreu en feixes amb dos corrents d'aigua molt propers: el torrent de Barquies i el torrent de la Masia. Les troballes, corresponents al paleolític mitjà, són d'indústria lítica del mosterià de tipus levallois.

## Referències

* ↑ La Masia, Inventari del Patrimoni Arqueològic i Paleontològic de Catalunya
* E-gipci: aplicació web de Gestió integral del patrimoni cultural immoble de la Generalitat de Catalunya
# Joan Masdéu i Pallarols

Joan Masdéu i Pallerols (Reus, 30 de setembre de 1974) és un compositor, cantant, guitarrista i actor català.
Masdéu inicià la seva carrera musical amb Terrat 26 i posteriorment va pertànyer al grup Whiskyn's durant disset anys (1992-2009). D'aleshores ençà Masdéu fa carrera en solitari.

## Discografia
### Amb Whiskyn's

* Maqueta (1992)
* Whisky'ns cullons (1994)
* Toc al dos (1996)
* Lila (1997)
* De la nit al dia (1999)
* Lluny (2001)
* On (2004)
* Souvenirs (2005)
* Reus-París-Londres (2007)
A més, amb el grup va col·laborar en els discos Els joves (1993), Com un huracà (1996), Altres cançons de Nadal, 2 (2002), Deixa't estimar en català, vol.2 (2002), Remixes Global 06 (2006) i El disc de la Marató (2006).

### En solitari

També va participar en la banda sonora de la sèrie de televisió Polseres vermelles (2011) i El disc de la Marató (2011).

## Filmografia com a actor

* 1995 - Estació d'enllaç, sèrie de TV3
* 1996 - Un cos al bosc, pel·lícula de Joaquim Jordà
* 1997 - El joc de viure, sèrie de TV3
* 1999 - Quan els paisatges de Cartier-Bresson, obra de teatre
* 2000 - Dones, pel·lícula de Judith Colell
Entre 1998 i 2000 formà part de la companyia teatral Accècit.

## Vegeu també

* Whiskyn's

## Referències

* ↑ Joan Masdéu i Pallarols a Internet Movie Database (anglès)
* ↑ «ENTREVISTA: Joan Masdéu: 'Volia escoltar-me cantar, perfeccionar-me i descobrir la distància curta amb el públic'». Vilaweb, 11-03-2011. Arxivat 2013-10-22 a Wayback Machine. «Còpia arxivada». Arxivat de l'original el 2013-10-22. [Consulta: 25 març 2011].
* ↑ http://www.vilaweb.cat/noticia/4169621/20140128/joan-masdeu-torna-dhaver-dissabte.html
* ↑ http://www.enderrock.cat/disc/7003/innocents
* ↑ TV3. Polseres vermelles (pdf), p. 17.
* ↑ «Mònica Terribas: 'Avui obrim la vida d'aquest llibre i d'aquest disc'». TV3, 17-11-2011. Arxivat 2020-05-31 a Wayback Machine. «Còpia arxivada». Arxivat de l'original el 2020-05-31. [Consulta: 14 març 2021].
* ↑ Em dónes vida. El llibre i el disc de La Marató
* ↑ El disc de La Marató 2011
* ↑ Quan els paisatges de Cartier-Bresson PDF

## Enllaços externs

* Joan Masdéu i Pallarols - Lloc web oficial
# Kuna

«Kuna» té aquests significats:
* Kuna (ètnia), ètnia indígena de Panamà i Colòmbia
* llengua kuna, llengua parlada per l'ètnia kuna
* Kuna (moneda), moneda de Croàcia
* Kuna (Idaho), entitat de població de l'estat d'Idaho (Estats Units)
# Mas Antic (Alella)

El Mas Antic és una masia d'Alella inclosa a l'Inventari del Patrimoni Arquitectònic de Catalunya.

## Descripció

És una masia de planta rectangular, coberta amb una teulada de dos vessants i el carener perpendicular a la façana. Destaca especialment per la seva porta adovellada en forma d'arc de mig punt, per les seves obertures realitzades en pedra -llindes, llindars i brancals-, i sobretot per la torreta circular de defensa situada a l'angle superior dret de la façana. Aquesta petita torre és de forma cilíndrica, coberta amb una volta de mitja taronja, i descansa a la seva part inferior sobre tres motllures circulars concèntriques. El Mas presenta un annex lateral a l'esquerra amb arcades. Al centre superior de la façana hi ha un rellotge de sol.

## Història

El Mas antic fou construït a la meitat del segle XX amb la intenció de copiar el model de les masies típiques de la zona, i concretament del Mas Antic del Masnou, tot i ser més gran, presenta una estructura molt similar i una torre qui escollí el model a seguir.

## Referències

* 1 2 «Mas Antic». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 23 agost 2014].
# Aimee Blackman Fidalgo

Aimee Blackman Fidalgo (Mataró, Maresme, 28 d'agost de 2005) és una jugadora d'hoquei sobre patins catalana.
S'inicià en el SHUM Maçanet i competí amb el GEiEG i l'Hoquei Club Palau de Plegamans, proclamant-se subcampiona d'Espanya sub-17 (2021). Debutà amb l'equip sènior amb setze anys i en la seva primera temporada guanyà la Lliga europea, l'OK Lliga i la Supercopa d'Espanya. La següent temporada fou escollida jugadora revelació de l'OK Lliga femenina. Internacional amb la selecció espanyola des de 2023, s'ha proclamat campiona d'Europa (2023).

## Palmarès
### Clubs

* 1 Lliga de Campions de la WSE femenina: 2021-22
* 1 Lliga espanyola d'hoquei sobre patins femenina: 2021-22
* 1 Copa espanyola d'hoquei sobre patins femenina: 2023-24
* 1 Supercopa espanyola d'hoquei sobre patins femenina: 2021-22

### Selecció espanyola

* 1 medalla d'or al Campionat d'Europa d'hoquei sobre patins (2023)

## Referències

* ↑ «Aimee Blackman» (en castellà). RTVE, 06-12-2023. [Consulta: 10 desembre 2023].
* ↑ «La OK Liga Iberdrola 23/24 se presentará el próximo viernes 15 de septiembre» (en castellà). RFEP, 07-09-2023. [Consulta: 10 desembre 2023].
* ↑ J.M. «Espanya venç Itàlia (3-1) i passa directament a les semifinals». L'Esportiu, 06-12-2023. [Consulta: 10 desembre 2023].

## Enllaços externs

* Fitxa d'Aimee Blackman Fidalgo - RinkHockey.net (anglès)
# Xélekhov

Xélekhov (en rus Шелехов) és una ciutat de l'óblast d'Irkutsk, a Rússia. Es troba a la vora del riu Irkut, un afluent de l'Angarà, a 17 km al sud-ost d'Irkutsk.
La vila s'establí el 1950 per allotjar els treballadors d'una fàbrica d'alumini. El 1962 rebé l'estatus de ciutat.

## Enllaços externs

* (rus) Informació sobre Xélekhov
* (rus) Mapes topogràfics
# Jaciment arqueològic de la Nacional II

El Jaciment arqueològic de la Nacional II és un jaciment arqueològic que es troba a Sant Julià de Ramis. El jaciment fou localitzat en el seguiment de les obres de la Variant Est de la carretera Nacional-II al seu pas per Girona.

## Troballes

Es tracta de les restes, molt malmeses, d'un camí. Està situat en una zona d'argiles. La seva construcció es realitzà fent una rasa en aquestes argiles, farcint-la posteriorment de picadís de pissarra i algun còdol rierenc, així com algun fragment molt escadusser de material arqueològic. La seva utilitat és innegable, ja que està en una zona molt propera al riu Terri, i les argiles fan que sigui totalment intransitable després d'una ploguda o d'una crescuda del riu. Els materials situen, en línies generals, el seu moment de construcció en el segle ii aC. Seria un camí secundari que portaria des de la Via Domítia fins a algun establiment proper.

## Vegeu també

* Prehistòria a Catalunya

## Bibliografia

* Les comarques Gironines: Del Paleolític als Visigots de Pere Cantón Playà
* Inventari del Patrimoni Cultural Immoble Català. Direcció General d'Arxius, Biblioteques, Museus i Patrimoni de la Generalitat de Catalunya
# Joan Massagué

Joan Massagué és el nom dels següents personatges:
* Joan Massagué i Vilarrúbias (Sabadell, 1833-1901), alcalde de Sabadell
* Joan Massagué i Solé (Barcelona, 1953), científic i farmacèutic català
# Kótikovo

«Kótikovo» té aquests significats:
* Kótikovo (possiólok), localitat del krai de Khabàrovsk, a Rússia
* Kótikovo (poble), localitat del krai de Khabàrovsk, a Rússia
# Liudongshengita

La liudongshengita és un mineral de la classe dels carbonats que pertany al grup de la fougerita. Rep el nom en honor de Liu Dongsheng (刘东生) (22 de novembre de 1917, província de Liaoning, Xina - 6 de març de 2008), també conegut com Tung-sheng Liu, geòleg i paleontòleg de l'Institut de Geologia i Geofísica de l'Acadèmia Xinesa de Ciències.

## Característiques

La liudongshengita és un carbonat de fórmula química Zn₄Cr₂(OH)₁₂(CO₃)·3H₂O. Va ser aprovada com a espècie vàlida per l'Associació Mineralògica Internacional l'any 2019, sent publicada per primera vegada el 2021. Cristal·litza en el sistema trigonal. La seva duresa a l'escala de Mohs és 1,5. És l'anàleg amb crom de la zaccagnaïta, i l'anàleg amb ZnCr de la fougerita. És el tercer mineral descobert amb zinc i crom després de la zincocromita ia l'hemihedrita.
Les mostres que van servir per a determinar l'espècie, el que es coneix com a material tipus, es troben conservades al Museu Mineral de la Universitat d'Arizona, a Tucson (Arizona), amb el número de catàleg: 22043, i al projecte rruff, amb el número de mostra: r180016.

## Formació i jaciments

Va ser descobert a la mina 79, situada a Chilito, dins el districte miner de Banner del comtat de Gila (Arizona, Estats Units), on es troba en forma d'agregats micacis o cristalls laminats hexagonals, de fins a 0,10 × 0,10 × 0,01 mm. Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Liudongshengite» (en anglès). Mindat. [Consulta: 9 gener 2022].
# Mas Altafulla (Argentona)

El Mas Altafulla és una masia eclèctica d'Argentona (Maresme) protegida com a Bé Cultural d'Interès Local.

## Descripció

Masia de quatre cossos perpendiculars a la façana, de planta baixa i pis, amb teulada a dues aigües.
Ha estat transformada en tres habitatges, el que ha suposat la mutilació de certes estances.
La façana té un portal de pedra de mig punt amb onze dovelles, dues espitlleres i cinc finestres de pedra, una d'elles amb la data 1690 gravada. També té un altre portal quadrat de pedra ara convertit en finestra.
L'entrada conserva dos portals de pedra d'accés a les estances laterals, així com l'escala de pedra. La sala del primer pis també conserva dos portals de pedra.
L'antic celler conserva una premsa quadrada.

## Referències

* 1 2 3 4 5 «Mas Altafulla». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 31 maig 2020].
# Alberto Escassi Oliva

Alberto Escassi Oliva (Màlaga, Andalusia, 28 de febrer de 1989) és un futbolista espanyol que juga com a migcampista a la UE Eivissa.

## Carrera de club

Provinent d'equips humils de Màlaga, Alberto Escassi va fitxar per les categories inferiors del Getafe Club de Futbol, ascendint en la temporada 2009/10 a Segona Divisió "B" amb el Getafe Club de Fútbol "B". El seu primer partit en Primera Divisió va ser contra el Vila-real Club de Futbol el 13 de maig de 2010, partit en el qual va jugar els últim minuts substituint a Javier Casquero.
La temporada 2011/12 estava previst que jugués amb el primer equip del Getafe CF però el club finalment decideix cedir-li a l'Hèrcules CF de segona divisió per agafar experiència. En la següent temporada, 2012/13, és traspassat pel Getafe CF C.F. a l'Hèrcules CF, amb el qual signa per 2 temporades. Per a la temporada 2014/15 fitxa per l'Alcorcón de la Segona Divisió d'Espanya.

## Referències

* ↑ De Málaga a Getafe, de Alberto a Escassi en Sur.es Arxivat 2010-01-25 a Wayback Machine.
* ↑ Escassi: "Me sentí uno más y estuve cómodo" en AS.com
* ↑ Marca.com. «Escassi, otro refuerzo para el Hércules», 10-07-2012.

## Enllaços externs

* Alberto Escassi Oliva a BDFutbol
* Alberto Escassi Oliva, Fitxa a Soccerway
# Yerkes

«Yerkes» té aquests significats:
* Yerkes (cràter), cràter d'impacte de la Lluna a prop de la vora occidental de la Mare Crisium
* (990) Yerkes, asteroide del cinturó principal descobert per l'astrònom George Van Biesbroeck el 1922
* Charles Tyson Yerkes (Filadèlfia, Pennsilvània, 1837 - 1905), financer americà
* Observatori Yerkes, observatori astronòmic operat per la Universitat de Chicago a Williams Bay, Wisconsin als Estats Units d'Amèrica
# Joan Masdeu i Babot

Joan Masdeu i Babot fou un militar català del segle xvii nascut a La Selva del Camp.
Com a capità fou un dels que va encapçalar la resistència durant el setge de Salses de la guerra dels trenta anys, on va lluitar com un heroi.
Va morir el 1639.
# La Campiña

La Campiña de Guadalajara, és una comarca de la província de Guadalajara situada la part centre i occidental d'aquesta demarcació de Castella-La Manxa. És la comarca més petita i de menys altitud (650 m de mitjana), però també és la més poblada i desenvolupada, ja que està a prop de la capital provincial i de Madrid. Està delimitada pel marge dret del riu Henares i l'esquerra del Jarama.
Tot i que és una comarca ben definida i delimitada, es pot entendre com una subcomarca de la Campiña de Henares, on pertany també la Campiña de Alcalá.
El cap comarcal és Azuqueca de Henares, que ofereix serveis als pobles del voltant. Hi ha gran presència d'indústria gràcies al corredor terrestre de l'autopista R-2, l'autovia A-2 i el ferrocarril.
La geografia física es caracteritza per ser una zona d'àmplies terrasses fluvials que constitueixen riques hortes i camps.

## Municipis

Els principals municipis són:
* Alovera
* Azuqueca de Henares
* Cabanillas del Campo
* Ciruelas
* Copernal
* El Casar
* Espinosa de Henares
* Chiloeches
* Fontanar
* Humanes
* Marchamalo
* Pozo de Guadalajara
* Quer
* Tórtola de Henares
* Uceda
* Valdarachas
* Valdenuño Fernández
* Villanueva de la Torre
* Yunquera de Henares
# Liuksiuguiun

Liuksiuguiun (en rus: Люксюгюн) és un poble de la República de Sakhà, a Rússia, segons el cens del 2021 tenia 228 habitants. Pertany al districte de Sangar.

## Referències

* ↑ «Инвестиционный паспорт муниципального района «Кобяйский улус (район)» Республики Саха (Якутия)». Официальный информационный портал Республик Саха (Якутия). Arxivat de l'original el 2019-10-17. [Consulta: 17 octubre 2019].
* ↑ «Географические и природные условия». Официальный информационный портал Республик Саха (Якутия).
# Maulde

Maulde és un municipi francès, situat a la regió dels Alts de França, al departament del Nord. L'any 2006 tenia 955 habitants. Limita a l'est amb Mortagne-du-Nord, al sud-est amb Thun-Saint-Amand, al sud-oest amb Lecelles i al nord-oest amb Brunehaut.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 703 | 798 | 854 | 816 | 887 | 880 | 955 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1986-2001 | Patrick Deltombe | |
| 2001- | Evelyne Guislain | |
# Recopa d'Europa de futbol 1992-93

La Recopa d'Europa de futbol 1992-93 fou la trenta-tresena edició de la Recopa d'Europa de futbol. La final fou guanyada pel Parma F.C. a la final davant del R. Antwerp F.C..

## Ronda preliminar

| Equip 1 | Global | Equip 2 | Anada | Tornada |
| NK Maribor | 5-2 | Hamrun Spartans FC | 4-0 | 1-2 |
| Strømsgodset I.F. | 0-4 | Hapoel Petah Tikva FC | 0-2 | 0-2 |
| FC Vaduz | 1-12 | FC Chernomorets Odessa | 0-5 | 1-7 |
| Avenir Beggen | 2-1 | B36 Tórshavn | 1-0 | 1-1 |

## Primera ronda

| Equip 1 | Global | Equip 2 | Anada | Tornada |
| Miedź Legnica | 0-1 | AS Monaco | 0-1 | 0-0 |
| Olympiakos FC | 3-1 | FC Chernomorets Odessa | 0-1 | 3-0 |
| Trabzonspor | 4-2 | TPS | 2-0 | 2-2 |
| NK Maribor | 1-9 | Atlètic de Madrid | 0-3 | 1-6 |
| Werder Bremen | 4-3 | Hannover 96 | 3-1 | 1-2 |
| Airdrieonians FC | 1-3 | AC Sparta Praha | 0-1 | 1-2 |
| Parma FC | 2-1 | Újpest FC | 1-0 | 1-1 |
| Valur | 0-3 | Boavista FC | 0-0 | 0-3 |
| PFC Levski Sofia | 2-2(c) | FC Lucerne | 2-1 | 0-1 |
| Feyenoord Rotterdam | 2(c)-2 | Hapoel Petah Tikva FC | 1-0 | 1-2 |
| FC Spartak Moscou | 5-1 | Avenir Beggen | 0-0 | 5-1 |
| Liverpool FC | 8-2 | Apollon Limassol FC | 6-1 | 2-1 |
| Cardiff City FC | 1-3 | VfB Admira Wacker Mödling | 1-1 | 0-2 |
| Glenavon F.C. | 2-2 (1-3 p) | R. Antwerp F.C. | 1-1 | 1-1 |
| AIK Fotboll | 4-4(c) | AGF Aarhus | 3-3 | 1-1 |
| Bohemian | 0-4 | Steaua Bucureşti | 0-0 | 0-4 |

## Segona ronda

| Equip 1 | Global | Equip 2 | Anada | Tornada |
| AS Monaco | 0-1 | Olympiakos FC | 0-1 | 0-0 |
| Trabzonspor | 0-2 | Atlètic de Madrid | 0-2 | 0-0 |
| Werder Bremen | 2-4 | AC Sparta Praha | 2-3 | 0-1 |
| Parma FC | 2-0 | Boavista FC | 0-0 | 2-0 |
| FC Lucerne | 2-4 | Feyenoord Rotterdam | 1-0 | 1-4 |
| FC Spartak Moscou | 6-2 | Liverpool FC | 4-2 | 2-0 |
| VfB Admira Wacker Mödling | 6-7 | R. Antwerp F.C. | 2-4 | 4-3(pr) |
| AGF Aarhus | 4-4(c) | Steaua Bucureşti | 3-2 | 1-2 |

## Quarts de final

| Equip 1 | Global | Equip 2 | Anada | Tornada |
| Olympiakos FC | 2-4 | Atlètic de Madrid | 1-1 | 1-3 |
| AC Sparta Praha | 0-2 | Parma FC | 0-0 | 0-2 |
| Feyenoord Rotterdam | 1-4 | FC Spartak Moscou | 0-1 | 1-3 |
| R. Antwerp F.C. | 1(c)-1 | Steaua Bucureşti | 0-0 | 1-1 |

## Semifinals

| Equip 1 | Global | Equip 2 | Anada | Tornada |
| Atlètic de Madrid | 2-2(c) | Parma FC | 1-2 | 1-0 |
| FC Spartak Moscou | 2-3 | R. Antwerp F.C. | 1-0 | 1-3 |

## Final

| Parma FC | 3 – 1 | Royal Antwerp |
| Minotti 9' Melli 30' Cuoghi 84' | | Severeyns 11' |
* Guanyador de la Recopa d'Europa 1992-93
* Parma FC Primer títol

## Enllaços externs

* Detalls a la web de la UEFA
* RSSSF
# Jesper Hansen

Jesper Hansen (Copenhaguen, 23 d'octubre de 1990) és un ciclista danès, professional des del 2014. Actualment corre a l'equip Astana Pro Team. En el seu palmarès destaca la victòria a la general de la Volta a Noruega del 2015.

## Palmarès

* 2014
** Vencedor de la classificació dels joves a la Volta a Noruega
* 2015
** 1r a la Volta a Noruega i vencedor d'una etapa

### Resultats a la Volta a Espanya

* 2015. 52è de la classificació general
* 2017. No surt (8a etapa)
* 2019. Abandona (15a etapa)

### Resultats al Giro d'Itàlia

* 2017. 32è de la classificació general
* 2020. 44è de la classificació general

### Resultats al Tour de França

* 2018. 56è de la classificació general

## Referències

* ↑ «Hansen gana la Vuelta a Noruega». Marca, 24-05-2015 [Consulta: 26 maig 2015].

## Enllaços externs

* Fitxa a sitiodeciclismo.net